
לכבוד 



שלום רב,

הנדון: בקשה לקבלת מידע מכוח חוק חופש המידע, תשנ"ח 1998 – 
מכתב תלונה בעניין תקינה
סימוכין: בקשת מידע מיום 9.10.18
[bookmark: _GoBack]בפנייתך למשרדנו – הכלכלה והתעשייה, ביקשת, בשם מרשתך "חברת XXX ", לקבל עותק מהתלונה שהוגשה כנגדה.
בקשתך למידע הועברה למינהל התקינה במשרדנו ונבחנה בראי ההיבטים המקצועיים הרלוונטיים, לצד המישור המשפטי  ובהלימה לסעיפי חוק חופש המידע, התשנ"ח, 1998.
לאור האמור לעיל, הריני להשיב לך בדברים, כדלקמן:
מושא בקשתך מצוי בשלבי בדיקה פנימית אשר נערכת על ידי היחידה המקצועית.
אי לכך ובהתאם לזאת, אין באפשרותנו למסור את המידע המבוקש. דחיית בקשתך הינה מכוח  סע' 9 (ב) (8) לחוק חופש המידע – התשנ"ח,1998: 
9.   (ב)  רשות ציבורית אינה חייבת למסור מידע שהוא אחד מאלה:
(8)   מידע על אודות שיטות עבודה ונהלים של רשות ציבורית העוסקת באכיפת החוק, או שיש לה סמכות חקירה או ביקורת או בירור תלונות על פי דין, אם גילויו עלול לגרום לאחד מאלה:
(א)   פגיעה בפעולות האכיפה או הביקורת או בירור התלונות של הרשות;
(ב)   פגיעה בהליכי חקירה או משפט או בזכותו של אדם למשפט הוגן;
(ג)    גילוי או מתן אפשרות לגלות את קיומו או זהותו של מקור מידע חסוי;
אבקש להביא לידיעתך כי עומדת לך הזכות לעתור לבית המשפט לעניינים מינהליים בירושלים כנגד החלטה זו, בתוך 45 ימים. 
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.
בברכה
יוסי זולפן,

  הממונה על חוק חופש המידע
   משרד הכלכלה והתעשייה
העתק: 	עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

